da en da nl ca da da de es da da da da da da da da da da da da da da af da en da da da nl da pl da da de da da da da da da da da da da da da da nl da en da da es nl da
Enigt forretningsudvalg udtaler kritik af koncerndirektion | Region Sjælland
16.9.2022 12:58:28 CEST | Region Sjælland
Det var ikke godt nok, at oplysningerne om ventetid i karkirurgien ikke var tilstrækkeligt nuancerede, og at politikerne ikke på et tidligere tidspunkt fik informationer om indholdet i en mailkorrespondance fra efteråret 2021 i sagen om karkirurgisk behandling. Derfor udtaler et enigt forretningsudvalg i Region Sjælland i dag kritik af regionens koncerndirektion.
Et enigt forretningsudvalg i Region Sjælland udtaler kritik af regionens koncerndirektion i sagen om karkirurgisk behandling. Det er kendsgerningen, efter Forretningsudvalget i Region Sjælland i dag har holdt et ekstraordinært møde for at tage stilling til den redegørelse fra koncerndirektionen, som regionsrådsformanden havde bedt om.
- Vi har fået en grundig redegørelse og på den baggrund udtrykker et enigt forretningsudvalg kritik af vores koncerndirektion på to områder i sagen om karkirurgisk behandling. Det burde have været præciseret, at de informationer, vi har fået om ventetid, alene omfatter amputationsforebyggende karkirurgiske behandlinger, og at borgere kan opleve ventetid i andre dele af karkirurgien, siger regionsrådsformand Heino Knudsen på vegne af et enigt forretningsudvalg. Han fortæller videre:
- Derudover udtaler vi kritik af, at vi fra politisk side ikke tidligere er orienteret om indholdet i mailkorrespondancen fra efteråret 2021. Den information skulle vi have haft med det samme, så vi kunne forholde os til det tidligere, siger Heino Knudsen.
I forlængelse af rapporten fra Regionernes Kliniske Kvalitetsprogram (RKKP) om forskellene i antallet af forebyggende karkirurgiske behandlinger og benamputationer i regionerne, fremgik det i en tidligere orientering til Regionsrådet og i en pressemeddelelse om regionens handleplan for det karkirurgiske område, at der ikke havde været ventetid til karkirurgisk behandling i Region Sjælland. Det var upræcist.
”Koncerndirektionen beklager, at kommunikationen omkring ventetider ikke har været tilstrækkelig præcis og nuanceret ift. oplysningerne om ventetider til karkirurgisk behandling i forbindelse med orientering af Regionsrådet/Forretningsudvalget, rådgivning af regionsrådsformanden og ved udsendelse af pressemeddelelse”, fremgår det af redegørelsen.
Det er på baggrund af de informationer fra regionens direktion, at regionsrådsformand Heino Knudsen i forbindelse med vedtagelsen af en ny handleplan for at forebygge flere amputationer udtalte, at der ikke har været udfordringer med ventetid til behandling i karkirurgien.
Amputationstruede patienter har kort eller ingen ventetid
Karkirurgi dækker over udredning og behandling af en række forskellige sygdomme, for eksempel fjernelse af åreknuder, rensning af halspulsårer efter blodprop i hjernen og amputionsforebyggende indgreb, hvor blodtilførslen til fødder og ben forbedres. Som det gælder i hele sundhedsvæsenet, foretages der i karkirurgien en prioritering, så de mest kritiske og akutte patienter behandles først.
I redegørelsen understreges det, at patienter med høj risiko for amputation har og havde kort eller ingen ventetid til udredning og behandling.
At det var den patientgruppe, informationen handlede om, fremgik dog ikke tydeligt i den første orientering af regionsrådet, herunder regionsrådsformand Heino Knudsen.
”Det har ikke været tydeligt, at den vurdering, der blev foretaget, alene omhandlede gruppen af patienter til amputationsforebyggende karkirurgiske behandling og således ikke alle karkirurgiske patienter, som det kunne forstås ud fra pressemeddelelsen”, fremgår det af redegørelsen.
Tlf:57 87 50 52presse@regionsjaelland.dk
Redegørelse sag om karkirurgisk behandling
Information om Region Sjælland
Følg pressemeddelelser fra Region Sjælland
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Region Sjælland
Depression skal ikke vare evigt22.9.2022 08:00:00 CEST | Pressemeddelelse
Hvordan kan man finde vejen ud af en depression? Det kan du blive klogere på, når PsykInfo Region Sjælland inviterer til gratis arrangement på Høng Bibliotek onsdag den 5. oktober.
PsykInfo inviterer til livetalk om voksenlivet med autisme22.9.2022 08:00:00 CEST | Pressemeddelelse
Onsdag den 28. september sender PsykInfo Region Sjælland en online livetalk med fokus på, hvordan man som voksent menneske med autisme kan finde strategier til at håndtere hverdagen og vanskelige situationer.
Gratis arrangement: Drømme og håb i retspsykiatrien8.9.2022 08:00:00 CEST | Pressemeddelelse
PsykInfo Region Sjælland sætter fokus på retspsykiatrien onsdag den 21. september, når det gratis arrangement Drømme og håb i retspsykiatrien afholdes på Slagelse Bibliotek. Denne aften kan du blive klogere på de særlige rammer og vilkår, man møder i retspsykiatrien.
PsykInfo inviterer til online livetalk om traumer8.9.2022 08:00:00 CEST | Pressemeddelelse
Selvom det kan virke håbløst, når et traume er kommet til at fylde for meget i hverdagen, så er der en vej at gå for at genfinde en meningsfuld hverdag. Dette kan man høre om, når PsykInfo Region Sjælland inviterer til en online livetalk om emnet onsdag den 14. september.
Benamputationer: Journalgennemgang ventes afsluttet i oktober7.9.2022 13:58:01 CEST | Pressemeddelelse
Patientforløb i den periode, hvor der er betydelige forskelle i benamputationer og forebyggende karkirurgiske behandlinger regionerne imellem, undersøges nærmere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022